
O carte de referință: 
PUTEREA UMBREI 
– Istorii din lumea informațiilor secrete de la Ceaușescu la Băsescu – 
Autori: general brg. (r.)Aurel I. Rogojan față în față cu Dan Andronic 
 
Sfârșitul anului 2019 ne aduce în atenție, în plan cultural și istoriografic mai ales, o lucrare de referință, o 
lucrare document a cărei valoare se va amplifica în anii ce vor veni. Lucrarea pe care v-o propunem are un titlu 
sugestiv: Puterea Umbrei. Istorii din lumea informațiilor secrete de la Ceaușescu la Băsescu.Cel care se află la 
baza acestei lucrări nu este altul decât generalul în rezervă Aurel Rogojan, depozitarul atâtor taine, într-un 
dialog, mai degrabă interviu, cu jurnalistul Dan Andronic. Cu 20 de ani în urmă, apărea la Editura „Ion 
Cristoiu”, lucrarea unui alt ofițer din structurile securității, colonelul Cristian Troncotă, o lucrare ce poartă titlul 
Istoria serviciilor secrete românești de la Cuza la Ceaușescu. Cartea pe care o prezentăm este, am putea spune, 
o continuare a demersului început de d-l Cristian Troncotă,și care întregește o temă, dar cu unele diferențe 
considerabile. Diferențele constau în faptul că personajele lucrării d-lui Cristian Troncotă, în marea lor 
majoritate, trecuseră de mult în lumea drepților, iar autorulne pune la dispoziție o serie întreagă de evenimente 
ale istoriei naționale nu trăite de domnia sa, ci scoase din arhive și apoi prezentate publicului larg interesat de 
istoria națională și, mai ales, de această latură a serviciilor secrete cu umbrele și luminile ei.  
Domnul general Aurel Rogojan, și domnia sa profesor, dar mai întâi cadru activ în rețelele de informații și 
contrainformații ale structurii statului român începând cu debutul său profesional de la finele anilor ’60, a 
devenit un profesionist în domeniu și un As al serviciilor secrete românești. Și nici nu putea să fie altfel atât 
timp cât 15 ani a stat lângă un altAs discret, tăcut și devotat națiunii române, Generalul Iulian Vlad, de la care a 
învățat, a învățat și iar a învățat. D-l general Aurel Rogojan ne dezvăluie o lumepe care nu doar că a cunoscut-o 
personal, în cea mai mare parte, și în care a trăit cam toată viața, dar pe care ne-o prezintă și nouă cu împlinirile 
și neîmplinirile ei. Diferența e că din această lume, pe care domnia sa o știe, anumite secvențe le-am cunoscut și 
noi, prin intermediul televizorului și al radioului, al presei,dar care nu reflectă aceeași imagine cu cea care ne 
este prezentată de d-l general. În presă, culisele nu se văd și nici la școală nu se predau.  
D-l general Aurel Rogojan ne pune la dispoziție date și informații certe despre persoane,unele de la cel 
mai înalt nivel politic și de comandă careau hotărât destinele țării și neamului nostru, de la Ceaușescu și până în 
anul 2015. Unele momente, pentru o mai corectă înțelegere, coboară în timp, la momentul cheie, 23 august 
1944. Cum și în ce fel au slujit sau nu interesele naționale cei prezentați în această lucrare,va trebui să 

descoperiți citind cartea. După ce veți lectura această capodoperă memorialistică nu veți ezita (în ceea ce-i 
privește pe unii dintre protagoniști, nu puțini la număr, unii contemporani cu noi), să-i doriți în locul lui Bastus 
care este pus de către Gerula să mărturisească,în fața mamei sale, Prisosta, și a obștii întregi, trădarea mârșavă 
pe care a comis-ofață de țară și neam (filmul Columna). Cu toate că lucrarea domnului general Aurel Rogojan 
seamănă cu precedenta, în dialog cu generalul Iulian Vlad (Iulian N. Vlad – Confesiuni pentru istorie), există 
diferențe semnificative în cadrul structurării, dar,mai ales, al perioadelor de timp abordate.  
Volumul despre care dorim să facem unele precizări este extrem de valorosnu doar pentru istorici și 
jurnaliști, ci și pentru cei care doresc să fie informați pe această temă, a culiselor, a oamenilor din umbră care au 
fost angrenați în structurile de forță ale statului și care și-au făcut sau nu și-au făcut datoria față de națiunea 
română. În ceea ce ne privește, lucrarea este deosebit de importantă pentru că ne lămurește asupra unor fapte, 
pentru noi incerte, ne completează unele cunoștințe anterior dobândite,dar ne răspunde și la unele întrebări mai 
vechi, iar despre aceste aspecte vom face cuvenitele precizări. 
Mai întâi de toate menționăm că lucrarea este prefațată de jurnalistul Ion Cristoiu, un bun cunoscător al 
fenomenului în sine prin tot ce a scris pe această temă, în ultimii 25 de ani. Apoi, „O explicație necesară“ ne 
oferă jurnalistul Dan Andronic, cu privire la lucrare,dar și la interlocutor, la necesitatea editării unei asemenea 
lucrări, de proporții... biblice(720 de pagini, format academic), în peisajul publicistic tematic, actual. Cu toate că 
nerăbdarea jurnalistului este vădită și firească în a cunoaște cât mai multe date concrete despre personaje 
contemporane nouă, tuturor, de la un om de o asemenea anvergură, d-l general Aurel Rogojan pornește la drum 
cu momentul 23 august 1944, în mod logic, iar de la acest punct începe să se clădească o istorie a structurii 
informative pe care o vom desluși mai bine, din perspectiva ucenicului, a profesionistului și, apoi, a dascălului, 
până în zilele noastre, atât cât ne este permis. Ulterior, studierea arhivelor (cât va mai rămâne din ele), pentru cei 
ce se vor încumetasă scoată la lumină și alte evenimente, vor completa, la rândul lor, spusele d-lui general. 
Această plăcere, a descoperirii unor temelii informative, postbelice, aparține exclusiv cititorului, adică 
dumneavoastră. Veți întâlni ori reîntâlni nume cunoscute ale începutului de drum, în genere, după 23 august 
1944, care au hotărât destinele întregii națiuni române, sub comanda ocupantului sovietic. D-l general Aurel 
Rogojan definește foarte bine personajele impuse de ocupantul sovietic pe scena direcțiilor centrale ca fiind 
„figuri de criminali notorii“ (p. 67). 
Bineînțeles că discuția nu putea să nu alunece pe un tărâm atât de speculat și incriminat azi, și anume 
semitismul și antisemitismul. La una dintre întrebările cu oarecare tentă tendențioasă ale jurnalistului, d-l 
general Aurel Rogojan arată foarte clar care era ponderea semiților (iudeilor) în structurile de conducere după 
1945: „de 900 de ori peste procentajul reprezentat de ei în populația României“ (p. 74). Ne întrebăm, pe bună 
dreptate, din 22 decembrie 1989 și până azi, care a fost și este procentajul de iudei și alte minorități și cine îi 
susține? Dar, în următorul aliniat vine cu o precizare foarte importantă, din care rezultă profesionalismul 
acestora în materie de spionaj și contraspionaj, afirmând că „ofițerii de securitate români..., meseria adevărată 

în materie de spionaj și contraspionaj, țin să subliniez, au deprins-o de la șefii evrei“, aceștia fiind școliți în 
Rusia sovietică (și veți vedea cum), stat care în materie de spionaj și servicii secrete are o lungă și bogată 
experiență. Și nu e de mirare atâta timp cât serviciile de informații sovietice au dat, pe această direcție, un nume 
greu de egalat, Richard Sorge, numărul 1 în spionajul mondial, în toate timpurile.  
Iarăși, foarte important, ne este prezentat jaful pe care l-a comis ocupantul sovietic doar în ceea ce privește 
dosarele muncii de informații desfășurate de români, pe spațiul sovietic, în epoca interbelică: „Circa 200.000 de 
dosare au fost duse la Moscova“ în acea vreme. Precizarea făcută de d-l general este mai mult decât edificatoare 
atunci când spune că „au operat sistematic, la Armată, la Externe, la Arhivele ministerelor care aveau tangență 
cu bogățiile subsolului, ca să știe cât mai exact pe ce pot conta“ (p. 77). Investitorii „strategici“ de azi – impuși 
sau aduși din afară de politicienii noștriindolenți –, în ceea ce privește bogățiile solului și subsolului României, a 
activelor țării, nu fac la fel, dar într-un spirit „democratic“? Și vrem să completăm acest aspect al jafului rusesc 
în genere, precizând faptul că Țările Române (România din anul 1862), au cunoscut nu mai puțin de 12 invazii 
rusești până la retragerea sovietică din iunie-iulie 1958.Arhive întregi, bunuri importante și valoroase ale Țărilor 
Române au luat drumul Rusiei, în toate timpurile, de când îi avem vecini pe ruși.  
Un subcapitol interesant este dedicat fostului rege Mihai I. Sunt precizări care ne completează un tablou 
deja bine și obiectiv creionat despre fostul suveran al României, care, după eroarea catastrofală, politică și 
militară de la 23 august,realizează o înțelegere cu autoritățile comuniste.Propaganda de susținere publică, 
oficială, a fostului monarh, după 1989, din partea multor cercuri interesate și elitiste (elite vulpi, cum le numește 
un reputat sociolog român), din partea unor politicieni de duzină, și ei interesați, a depășitde mult și cu mult 
derizoriul. De altfel, subcapitolul este numit „renta regală“(p. 464). 
Nu este uitat din acest volum, și nu se putea uita, figura exemplară, legendară a mareșalului Ion 
Antonescu, salvatorul Patriei în 1940, astăzi stigmatizat de „democrații“ de serviciu din interese politice 
meschine. Rolul jucat de acesta în salvarea multor sute de mii de iudei; recunoștința statului Israel, la un 
moment dat, față de memoria acestuia chiar în Israel (p. 179); implicarea mareșalului în găsirea unei soluții 
extreme, în Occident, în cazul în care țara va fi ocupată de Rusia sovietică (anticipată de mareșal după dezastrul 
de la Stalingrad), toate acestea sunt prezentate de d-l general pe scurt, pe înțelesul tuturor celor care doresc să se 
lămurească și să ignore în viitor informația „oficială“, în genere subiectivă/părtinitoare și, mai ales, ocultă atunci 
când, cu precădere, subiectul este unul major pentru națiunea română și interesul ei național.  
Câteva detalii importante care completează unele aspecte știute și legate direct de Iuliu Maniu și atitudinea 
sa profund patriotică, ... dar în slujba serviciilor secrete britanice, sunt descrise la p. 341 și nu sunt deloc de 
neglijat.   
Unele aspecte ale lucrării în cauză se raportează la viața de familie a piciului/copilului Aurel Rogojan,care 
se ține de fustele mamei și veți constata ce asemănare izbitoare este între descrierea lui Marin Preda din 
Moromețiiși a domnului general Rogojan, la un anumit moment dat. Nu lipsesc din carte nici detalii haioase din 

copilărie sau din vremea serviciului. Un exemplu fiind cel în care adolescentului Aurel Rogojan i se întocmește 
o notă informativă la Beiuș, de către un anume maior Șuster. Tânărul Aurel Rogojan, după recitarea unei poezii 
din Coșbuc, era considerat instigator, iar autorul poeziei, „numitul George Coșbuc“, urma să fie identificat(p. 
309). Ori scena teribilă cu porumbeii din Ambasada României la Praga (p. 681), relatată cu atâta umor. 
Bineînțeles, nu sunt uitate nici amintirile pline de haz din școala militară, care sunt descrise suculent și frenetic. 
Plata datoriei externe a României, anunțată de Nicolae Ceaușescu în martie 1989, a avut un ecou teribil nu 
doar în plan local, ci și în plan internațional, iar exemplul lui Ceaușescu, al României, nu era de bun augur 
pentru finanța/oculta mondială, prezentă,după 1989,destul de des în România.Despre finanța mondială 
Ceaușescu a vorbit deschis la plenara din iulie 1989, arătând cine sunt cu adevărat și care este adevărata lor față. 
Dar câți l-au înțeles?! Care au fost unele dintre aceste dedesubturi, le veți găsi în lucrarea propusă (p.223) și ce 
însemna exemplul României, pe această temă, în lume.  
Dezvoltarea economiei României sub Nicolae Ceaușescu și pătrunderea pe piețele externe reprezintă un 
alt subiect detaliat de d-l general și nu este de neglijat pentru că, în acest mod, printr-o lectură atentă și 
înțelegere obiectivă se observă puterea și forța unei națiuni a cărei industrie și independență economică și 
politică fuseseră realizate doar în 24 de ani. Starea aceasta de lucruri putea fi continuată și putea fi benefică 
națiunii române după 1989. Fără a idolatriza o epocă ce ne-a fost impusă, pentru că greșeli, vinovății și erori au 
fost, și nu puține, trebuie să recunoaștem, obiectiv,că au existat multe realizări și atitudini importante din anii de 
dinainte de 1989, cu precădere în vremea lui Nicolae Ceaușescu, de care trebuia să profităm din plin. Nicolae 
Ceaușescu „ne-a fost măcar odată baci/ Şi noi i-am fost măcar o dată turmă“, scria Adrian Păunescu, iar 
versurile sale sunt pline de adevăr. Realizări asemănătoare obținuseră, pentru națiunile lor, Ramses al II-lea cel 
Mare (Sese), Ecaterina cea Mare a Rusiei, Mustafa Kemal Atatürk, Gamal Abdel Nasser, Mahatma Gandhi, 
Golda Meir sau Ariel Sharonș.a. Și nu facem comparații inutile pentru că, din lecturile avute la dispoziție, și nu 
puține, precum și din copilăria mea petrecută la țară, în cea mai mare parte, am cunoscut și am aflat și eu, de la 
bătrâni, cum arăta România înainte de Nicolae Ceaușescu. Relațiile externe ale Securității, dezvoltate cu 
parteneri străini, interesați în mod direct de acest fapt, datorită profesionalismului desăvârșit al unora dintre ei 
(generalul Iulian Vlad se distinge în mod special), au fost apreciate la superlativ și în primul rând cele cu China, 
Pakistan etc. Iar acest subiect este foarte interesant pentru că R.P. Chineză, „la un anumit moment dat a fost un 
garant al independenței și suveranității României în fața ... hegemonismului sovietic“ (p. 362). Nu uită, domnul 
general Rogojan, nici poziția României vis à vis de China în disputa ei cu sovieticii, o poziție care a fost 
exprimată foarte clar, fără dubii, în „tezele din aprilie 1964“, din care se desprinde ferm ideea că „nu există și 
nu poate exista un partid părinte și un partid fiu, partide superioare și partide inferioare“ (p. 405). Iar acest 
punct de vedere al României în disputa dintre China și U.R.S.S., în anii ’60, China nu l-a uitat.  
Sunt evocate unele întâmplări referitoare atât la momentul 1968, anii ’70, dar și la vizitele lui Gorbaciov 
în România, ale cărui scopuri erau bine definite în ceea ce privește eliminarea lui Ceaușescu din scena politică a 

lumii. Și, completăm noi, atitudinea Chinei vis à visde România într-un alt moment crucial, și anume decembrie 
1989. În acest scop, Gorbaciov, pentru a-l determina pe Ceaușescu să plece odată, a folosit inclusiv problema 
Ardealului, atât de mult și permanent agitată de extremismul maghiar și politicienii maghiari în Occident (atunci 
și acum). În opinia noastră, coroborat și cu unele detalii ale cărții în cauză, extrem de utile, suntem de părere că 
Mihail Gorbaciov a fost adus la conducerea U.R.S.S. cu scopul de a evita explozia Rusiei sovietice, de jos în 
sus, dar și pentru redefinirea sferelor de influență. Destructurarea U.R.S.S. trebuia făcută de sus în jos, cu pași 
mărunți pentru a evita repetarea unui alt Octombrie Roșu. Eforturile lui Gorbaciov, coroborate cu ostilitatea 
constantă a Occidentului față de România, sunt încununate de succes „printr-o strategie comună sovieto-
occidentală, care a izolat România de restul lumii“ (p. 246). Și, totuși, în opinia noastră, după 1989, relația cu 
Federația Rusă trebuia revizuită în sens pozitiv și menținută în parametri diplomatici acceptabili și avem 
convingerea fermă că România avea de câștigat cu mult mai mult decât a câștigat prin alianțe și subordonări 
inutile cu, și în fața Occidentului. Azi, e puțin cam târziu, iar răul e făcut și, din păcate, e continuat cu o 
rigoare... nemțească. 
Așa-zisa negustorie cu „etnici evrei și germani“ este și ea tratată în lucrare și denigrările care au apărut pe 
această temă la adresa României și a lui Nicolae Ceaușescu, la acel moment, dar și ulterior. Care au fost 
adevăratele culise, le veți înțelege la momentul oportun (p. 227).O precizare este necesară la acest subiect și 
anume, să ne reamintim de la cine a pornit și din ce cauză a fost denigrat în Occident Vlad Țepeș, un alt apărător 
al statalității Țării Românești,a independenței ei, a Bisericii strămoșești și a creștinismului european.  
Nu sunt omise din această prezentare personaje nefaste de dinainte de 1989, dar locurile de frunte, în 
opinia noastră,cum de altfel, și reiese din lucrare, le-au ocupat Tudor Postelnicu („profesional, un 
analfabet“),dar și Elena Ceaușescu. Amândoi au creat un tandem diabolic ani îndelungați. Cum și în ce scop, 
veți descoperi dumneavoastră. Date importante ne oferă d-l general și în legătură cu Mihai Pacepa, unul dintre 
defectorii de seamă ai sistemului de securitate al statului român. Modul în care a operat și a promovat ierarhic, 
de la recrutarea sa prin N.K.V.D. și până la ieșirea din schemă, în R.F.G., sunt prezentate în lucrare. Faptul că 
Pacepa a fost la ordinele KGB-ului 27 de ani, și nu a statului român, o recunoaște personal în 2004 (p.414). Și, 
cu toate acestea, d-l general Aurel Rogojan este de părere că „pagubele mari în sistem n-au fost provocate de 
trădarea lui Pacepa, au fost provocate... mai mult de Tudor Postelnicu“ (p. 326).  
Un aspect foarte important, în opinia noastră, îl constituie abordarea de către d-l general și de către 
jurnalistul Dan Andronic, a sistemului socialist, ca amenințare globală,precum și acțiunile de combatere a 
acestui flagel mondial care-și au rădăcinile în S.U.A. printr-o directivă din anul 1947 promulgată de Harry 
Truman (p. 91, 243). Ceea ce demonstrează, odată în plus, că înțelegerea de la Yalta din 1945, dintre „cei trei 
mari“copii ai infernului, a fost nu doar o crimă politică, premeditată,ci și o gravă și mare eroare politică, cu 
consecințe nefaste până azi, dar și în viitor, pentru sute de milioane de oameni.  

În toate aceste detalii prezentate de cel intervievat sunt evidențiate și succesele, nu puține la număr, 
serviciilor de spionaj și contraspionaj ale României. Vizarea diverselor medii culturale, economice și politice de 
către servicii secrete străine;capacitarea unor intelectuali să adere la anumite structuri informative ale unor state 
străine;studierea în măruntaie a profilului psihologic al națiunii, vizate fiind inclusiv tradițiile și obiceiurile 
românilor (folclor, spiritualitate, etnografie etc.). Toate acestea reprezentau factori care deschideau subiectul 
unor studii aprofundate pe această linie în vederea unor acțiuni viitoare de spionaj, pe teritoriul României, și 
penetrarea anumitor cercuri sociale, economice și politice, cu precădere după 1989. 
Personajelordevenite faimoase după 1989 (filosofi, poeți, profesori, editori etc), toți ziși disidenți, evident, 
pe care le-am văzut în funcții din cele mai înalte în statul român, dar cu un trecut deloc curat, li se dezvăluie 
adevărata identitate în lucrarea propusă. Și totuși, trecând peste acest fapt, pentru că omul este supus greșelii, 
aceste personaje au dovedit și dovedesc că sunt incorigibile, ele perorând ani de zile, după 1989, în văzul 
tuturor, de la înălțimea demnităților și „importanței“lor, trecute sau nu, „democrațianoastrăschizofrenică“, cum 
spune jurnalistul Ion Cristoiu, pe care o slujesc și o propovăduiesc azi, precum și „valorile“occidentale, uitând 
că serviseră, cum bine subliniază domnul general Rogojan, „cu generozitate și talent serviciile ofițerilor de 
Securitate“ (p. 399, 400) sau fuseseră, unii dintre ei, stipendiați de ambasada S.U.A. la București.O subliniere 
importantă se desprinde din lucrarea domnului general Rogojan, vis à vis de acești „democrați“, foști 
„dizidenți“ care „au demonstrat lașitate, grija lor fiind ca prin oportunism și trădări să nu piardă un loc la 
clasa I-a în noul tren... al revoluției pe dos, pe sensul invers al istoriei“ (p. 256). Era firesc, în condițiile unei 
conduceri politice autoritare, să apară și fenomenul disidenței, un fapt cunoscut în toate regimurile politice de 
acest gen. Și, cu toate acestea, generalul Rogojan ne pune în față și un alt aspect al disidenței, pe lângă celebrii 
disidenți, care au ocupat imediat funcții politice importante încă din decembrie 1989, atât de cunoscuți lumii 
prin gălăgia, exhibiționismul lor și deserviciile colosale pe care le-au adus voit/interesat României și națiunii 
române. Este vorba despre „opozanții serioși sau realiști care au înțeles marea trădare a Occidentului, dar mai 
ales faptul că, fără voia lor, pot intra în jocul unui inamic real al României“ (p. 463). Găsim că,pe această linie, 
este o precizare excepțională făcută de domnul general pentru a sublinia diferența de caracter, de pregătire 
intelectuală și de realism dintre unii și alții.   
Un subiect impresionant în înțelegerea actualelor evenimente politice îl constituie țara lalelelor, 
„democratul“regat al Olandei, a cărei atitudine profund ostilă am putut-o constata și noi, pe viu, în ultimii ani, 
prin intermediul massmedia. Care este rolul acestui regat „democrat“față de România și ce state ori servicii 
secrete sunt în umbra ei în unele acțiuni fățișe și profund ostile României este descris în carte și veți avea 
plăcerea să descoperiți singuri.  
Bineînțeles, nu este uitat „Marele vecin de la Răsărit“, cu propunerile sale viclene (planul Valev), cu 
agenții săi infiltrați peste tot, realmente,eliminați în bună măsură în timpul lui Nicolae Ceaușescuși reactivați, ca 

ciupercile după ploaie, din 22 decembrie 1989 („gerontocrația GRU-istă“), de către Ion Iliescu și Nicolae 
Militaru (p. 22; Iulian Vlad – Confesiuni...).  
Pentru că situația agenților sovietici pe teritoriul României după dezastrul politic, economic și militar de la 
23 august 1944 era una extrem de serioasă, iar pagubele produse de aceștia în anii care au urmat erau 
considerabile, inițiativa dekagebizării României o ia Gheorghe Gheorghiu Dej și o continuă Ceaușescu. Astfel, 
domnul general Rogojan amintește de înființarea și atribuțiile U.M. 0110, care „a angajat cele mai ample 
operațiuni pentru prevenirea și contracararea acțiunilor serviciilor de spionaj ale U.R.S.S., Ungariei și 
R.D.G.“ (p. 407-411). Ce s-a întâmplat cu această unitate de elită a Securității statului român, în decembrie 
1989, știm foarte bine din contextul istoric al momentului, dominat de gerontocrația GRU-istă, reactivată în 22 
decembrie 1989. În plus, unele personaje importante din sfera politică a P.C.R., aflate în slujba KGB-ului, 
arestate după 1989, din „eroare“, au fost exonerate de judecată și de o condamnare binemeritată, chiar de către 
ruși (p. 465), fiind scoase intempestiv din lotul celor care urmau să fie judecați.  
Este amintită, de către domnul general Rogojan, rețeaua K.G.B.-ului de la ziarul „România liberă și 
numeroasele legături ale acestora“ (Rețeaua Volodin, p. 411). 
În același timp nu sunt uitate nici acțiunile atât de „prietenoase“ ale altor state: S.U.A., Bulgaria, 
Iugoslavia, dar mai ales „prietena“ de veacuri, Ungaria. Nu sunt uitați nici unii etnici maghiari din România 
fideli, evident,... exclusiv statului maghiar, fapt total necunoscut și/sau ignorat dincolo de prostie și indolență, 
egală cu trădarea, de factorul politic românesc central sau din teritoriu. Nu este uitată din această elită selectă a 
prietenieicu România nici Ucraina, al cărei potențial „agresiv, criminal, clar dovedit“ (p.422), este bine și 
corect precizat de domnul general Rogojan în contextul tendințelor de unificare a teritoriilor românești răpite de 
U.R.S.S. în 1940, cu acordul larg și direct alEuropei.O parte din aceste teritorii românești, astăzi, se găsesc 
încorporate la Ucraina printr-o decizie a lui Stalin. Și, pentru a înțelege mai bine despre ce potențial agresiv 
poate dezvolta Ucraina la un moment dat, domnul general Rogojan face o precizare pe care trebuie să o luăm 
bine în seamă: „Nici naziștii nu s-au dedat la excese și la atrocități așa cum au făcut-o ucrainenii. Vorbim de 
antecedente istorice“ (p. 422). Și, pentru că am adus în discuție precizările domnului general legate de Ucraina, 
suntem datori să ne reamintim Tratatul cu Ucraina din 1997,redactat și semnat sub privirile lui Emil 
Constantinescu,care, sub propria-i lozincă a „sacrificiului istoric“, semnează în 2 iunie 1997, la Neptun, 
Tratatul cu Ucraina, ratificat în 26 iunie și 7 iulie 1997, de cele două camere ale Parlamentului.Pe larg, și pe 
înțelesul tuturor, trebuie să se aibă în vedere lucrarea lui  Tiberiu Tudor, Istoria unei trădări naționale-Tratatul 
cu Ucraina, Ed. Blassco, 2000 și 2014, 284 de pagini.A fost, este și va rămâne un Tratat profund ostil 
intereselor noastre naționale.A fost un tratat care a reprezentat o condiție sinequanon a aderării noastre la 
N.A.T.O., în primul rând. Iresponsabila noastră clasă politică de atunci a trecut în culise interesele naționale și 
sacrificiile strămoșilor.Întreaga vinovăție o poartă majoritatea covârșitoarea clasei noastrepolitice de la acel 
moment, complice la istoria acestei trădări naționale... 

Modul în care evoluează starea de lucruri acolo, la Bruxelles, concluzia d-lui general, legată de aderarea 
noastră este că „într-o Europă cu mai multe viteze și alcătuită din mai multe inele concentrice, cei dintâi 
abandonați vor fi nou-veniții problematici“ (p. 426).  
Mulți dintre noi, cei din generația mea, ca ultim punct de reper, au auzit de Mișcarea Transcendentală de 
dinainte de 1989. Cine a promovat-o, cu ce scop și cine făcea parte din ea, veți găsi în lucrare.  
Personaje importante ale anilor ’50 sunt bine creionate: Brucan, Militaru, Iliescu, Bodnăraș ș.a. își au locul 
lor binemeritat și serios documentat în pinacoteca propusă de d-l general. Alte fresce celebre, mai aproape de 
zilele noastre, sunt Petre Roman (și încercarea acestuia, pe lângă altele, de destructurare a Brigăzii „U“, p. 
353), Mircea Dinescu (p. 339, 400), Andrei Pleșu, Petre Mihai Băcanu (Volodin, p. 398), Florian Coldea, Virgil 
Măgureanu, Ioan Talpeș, Mihai Caraman, Dumitru Mazilu ș.a., dar și unii actori celebri, îndrăgiți de români (p. 
652-653). În ceea ce-l privește pe „disidentul“ Dumitru Mazilu, precizările d-lui general Rogojan sunt 
definitorii, dizidentul fiindu-i „reper în materie de prostituție politico-juridică... lui datorându-i-se marile 
aberații juridice din decembrie 1989-ianuarie 1990“ (p. 289).  
Nu putem să uităm că, pe tot parcursul cărții, loialitatea ofițerului de informații Aurel Rogojan nu doar 
față de țara sa, dar și față de un alt general care și-a servit țara și națiunea cu devotament și dăruire și care i-a 
fost șef 15 ani (generalul Iulian Vlad), este prezentată ca fapt firesc. Și veți constata o loialitate pornită din 
educația familiei. Această slujire a Patriei se învață de acasă, de la cei bătrâni, unii dintre ei trecuți prin mari 
greutăți și războaie, se învață din școală. Se învață în familiile greu încercate de viață și loiale, până în pragul 
veșniciei, din tată în fiu, statului, națiunii române și Bisericii strămoșești. Din acest tablou, bătrânii din familia 
domnului general Rogojan nu au făcut excepție.  
Relația cu Basarabia ocupă și ea un loc aparte în cadrul acestui interviu cu d-l general Rogojan. Legat de 
acest subiect, d-l general are și o constatare, dar, în același timp, își adresează și o întrebare teribilă: „Eu nu pot 
să îmi explic de ce toate oficiile și organismele de legătură ale U.E. la Chișinău erau conduse de unguri și nu 
de români?“ Aceeași întrebare ne-o adresăm și noi, când vedem că funcțiile importante în statul român nu sunt 
ocupate de români și asta din 22 decembrie 1989.Răspunsurile le intuim și cam știm unde e defecțiunea. Se 
dovedește, odată în plus, că domnul general Rogojan este un pro-unionist dincolo de prudența caracteristică 
pregătirii domniei sale, iar scurta analiză pe care o face pe această temă, luând în calcul și minoritățile rusofone, 
este binevenită (p. 426).  
În ceea ce privește momentul 1989, se desprinde foarte clar, din cele spuse de d-l general Aurel Rogojan, 
caracterul de lovitură de stat și nu de revoluție al intervalului cuprins între 16-22 decembrie 1989 (p. 656). De 
altfel, studiile auxiliare ale istoriei ne oferă, după o lungă și vastă experiență a istoricilor, definiția 
corectă/matematică a ceea ce înseamnă o revoluție, iar precizările domnului general pe această temă sunt în 
concordanță cu termenii și definițiile consacrate în manuale universitare, de ținută academică.Există, totuși, și 
lucrări de specialitate importante, care susțin argumentatcaracterul de Revoluție al evenimentelor din decembrie 

1989, lucrări deloc de neglijat (Constantin Corneanu, Victorie însângerată, Decembrie 1989, Ed. Cetatea de 
Scaun, Târgoviște, 2014, 736 de pagini). Și, nu întâmplător, decembrie 1989 putea fi un alt iunie, august sau/și 
septembrie 1940, din prea multa „dragoste“ a vecinilor și străinilor, dar și a cozilor de topor din țară.În 
prezentările pe care le face d-l general, către finele lucrării, se desprind următoarele aspecte cu implicații care au 
vizat existența politică viitoare a statului român, începând cu 16-22 decembrie 1989: „A fost vorba de o intenție 
de distrugere și destructurare a statului român și de fărâmițare a României. Fiindcă ceea ce li se părea unora 
că este naționalism românesc constituia o amenințare directă pentru puterile revizioniste din jurul nostru“. Nu 
întâmplător aceste atitudini profunde și fără sens negativ, naționalismul și naționaliștii, sunt privite ca o piedică 
în calea așa-zisei „democrații“ care ni s-a impus după 22 decembrie 1989. 16-22 decembrie 1989, continuă d-l 
general, a reprezentat „punerea la pământ a României, asta a fost. Și cu extragerea profitului economic, fiecare 
în felul lui“ (p. 662, 663), imediat după instaurarea și recunoașterea pe plan internațional a noii puteri. Vă mai 
amintiți triumviratul de aur al conducerii așa-zișilor revoluționari de la acea dată, coordonat de iudeul duplicitar 
Saul Bruckner (Brucan)? În septembrie 1940, doar intervenția unui alt general român, Ion Antonescu, a dus la 
salvarea Patriei.În intervalul 16-22 decembrie 1989, continuitatea statală și integritatea teritorială au fost 
asigurate, în genere, de alți doi generali români,Iulian Vlad și Ștefan Gușă, care au făcut diferența dintre 
repetarea dramei anului 1940 și continuitatea și integritatea statală după 22 decembrie 1989. La scurt timp după 
îndeplinirea misiunii, ca adevărați patrioți/naționaliști și truditori pe altarul României Eterne, unul a trecut la 
cele veșnice, subit (?!), iar celălalt a intrat în temnițele noii democrații cu aportul larg al ingerințelor externe 
asumat imediat de troica „Brucan-Iliescu-Militaru“ și supușii lor docili (p. 294). Și ca generalii Gușă și Iulian 
Vlad au fost și alți români care și-au slujit țara și neamul cu adevărat, tăcut și discret, dezonorați și umiliți, după 
22 decembrie, de noii corifei ai democrației, în genere, de alt sânge. Să ne amintim, sumar, de cei patru ofițeri 
de securitate din garda personală a lui Nicolae Ceaușescu care se aflau în serviciul ordonat la acel moment, 
arestați, după 22 decembrie, bătuți, umiliți și judecați pentru vini inventate. Sau unii dintre profesorii din 
Facultatea de Istorie a Universității din București, acuzați de naționalism, nu de altceva, și care au avut de 
îndurat luni grele de umilințe, presiune psihică și agresivitate din partea unor colegi, studenți dar și a noilor 
democrați de serviciu. 
Am ajuns la un punct fierbinte pe care d-l general Aurel Rogojan îl propune cititorului, și anume 
reîmpărțirea sferelor de influență după anul 1989 și recâștigarea unor teritorii și resurse naționale în folosul 
Occidentului (p. 482-483) și al Orientului, în contextul geo-politic de la cumpăna mileniilor. Aici este 
prezentată „strategia globală a războiului secret dus împotriva socialismului“ și implicit al României, o 
strategie care s-a construit cu mult timp înainte de 1989 în laboratoarele secrete ale Occidentului și Orientului. 
Nu intrăm în detalii pentru că veți avea plăcerea să descoperiți în lucrare toate aceste aspecte. În plus, față de 
ceea ce a afirmat domnul general la paginile menționate, precizăm că aceste obiective au fost priorități ale 
Occidentului încă de la începutul veacului al XIX-lea, iar ale Orientului, ale Rusiei țariste, încă din a doua 

jumătate a veacului al XVIII-lea. Prezentarea pe patru puncte mari a acestor intenții, de către d-l general, 
realizate în final, după 1989, este un fapt mai mult decât elocvent în ceea ce au însemnat tendințele reale ale 
marilor puteri ale lumii la acel moment, dar și în perspectivă și care au rădăcini cu mult mai adânci, în ceea ce 
privește națiunea română și teritoriul ei. În veacul al XIX-lea, la început în Occident, a fost promovat un proiect 
politic denumit Mitteleuropa (Europa de Mijloc) conceput de profesorul german Georg Friedrich List (1789-
1846), apoi preluat de Austria (imperiul habsburgic și din 1867 austro-ungar), prin politicienii ei. Proiectul viza 
exact ceea ce descrie domnul general Rogojan în paginile anterior menționate, un proiect care, după cum se 
poate observa, azi s-a împlinit, din păcate,și continuă pe aceeași linie. Proiectul a fost preluat și promovat cu 
vehemență de către deputatul austriac Karl von Bruck și profesorul german Lorenz von Stein la mijlocul 
veacului al XIX-lea, mai cu seamă în vremea războiului Crimeii. Pe scurt, Țările Române să rămână piețe 
pentru mărfurile germane și surse de materii prime. Austriei, în primul rând, dar și Prusiei, revenindu-le rolul 
de a civiliza popoarele care trăiau în acea parte a Europei ... și de a atrage sute de milioane (de oameni, n.n), 
din Orient, dacă acest pământ minunat ar fi fost lucrat mai bine. Iar acest Imperiu de mijloc va avea centrul de 
gravitate în Germania. Precizarea făcută de domnul general Rogojan la p. 425 este elocventă în ceea ce privește 
acest subiect, domnia sa afirmând că „România este sub tutela economică germano-franceză și sub protectorat 
militar american“. Bineînțeles, este vizat și contextul în care se va crea o federație a popoarelor europene, adică 
U.E., care este un proiect de Ev mediu, evoluat. Ceea ce s-a și întâmplat. Și poate nu vă veți mira când veți găsi 
în lucrare unele date despre O.M.V., societatea... „austriacă“.Și, ca lucrurile să rămână pe deplin lămurite, la 
întrebarea jurnalistului Dan Andronic „de ce suntem noi mai apetisanți decât bulgarii sau sârbii“, dar și decât 
ungurii (?), răspunsul d-lui general vine logic, firesc: „Fiindcă noi am avut ce n-aveau ei“ și nu doar atât. 
Cumpărăm sau nu carburant de la... O.M.V., azi? E doar un exemplu aparent minor, dar cu implicații economice 
și politice majore.Toate aceste bunuri pe care le-am avut și nu le mai avem, în bună măsură, după 1989, au fost 
gestionate și conservate sub Nicolae Ceaușescuca bunuri ale națiunii române și care trebuiau exploatate 
exclusiv în favoarea națiunii române. Vă mai amintiți cum a fost disputată fabuloasa avere Gojdu, care aparține, 
prin testament, tineretului ortodox român, și cine s-a ocupat de această avere? Ce am avut și nu mai avem, prin 
aportul nemijlocit al politicienilor și funcționarilor corupți și vânzători propulsați de uniisau cățărați în diverse 
funcții importante, de decizie, protejați de procurorila fel de corupți, dar și incompetenți, pe care-i veți întâlni în 
cartea recenzată, cu nume sau fără nume, veți citi și constata dumneavoastră (p. 663, 664 etc.). Avea dreptate 
istoricul Mihai Pelin când scria că România a fost și este condusă exclusiv de indolenți, cartofori și briganzi 
(Mihai Pelin, Marele Rapt regal, p. 17) și trădători de neam, completăm noi, de natura lui Bastus, cozi de topor, 
personaje grotești care se plimbă libere prin această țară, unele chiar decorate cu distincții ale statului român.  
Alte evenimente pe carele tratează cu profesionalism d-l general sunt cele legate de momentul 1989, pe 
care-l anticipaseră cu luni bune înainte cei din structurile informative ale statului român. Înființarea U.D.M.R., 
înainte de 22 decembrie 1989,este unul dintre aceste momente (și profesorul Petre Țurlea aduce date interesante 

cu privire la U.D.M.R.).Reamintim, pentru cei ce au uitat sau nu știu, răul enorm pe care l-a făcut și-l face 
Statului Național Unitar Român și românilor această organizație profund antiromânească, dar atât de utilă 
perfizilor noștri politicieni, care-și întregesc majoritățile parlamentare cu U.D.M.R.-ul (?!).„Fuga“ Nadiei 
Comăneci, relația de prieteniecu fosta Iugoslavie, care nu este nici pe departe ceea ce pare a fi sau ceea ce știm 
din auzite despre bunul vecin, imparțial;apoi rămânerea lui Nicolae Ceaușescu...singur în contextul anului 1989. 
După toată această descriere exhaustivăfăcută de d-l general în lucrarea recenzată, mi-au venit în minte câteva 
titluri pe care le am în bibliotecă și pe care le revăd mereu și care confirmă multe din spusele d-lui general 
Rogojan: O enigmă și un miracol istoric: poporul român, a istoricului Gh. Brătianu; cele trei lucrări mari ale 
istoricului american Larry Watts dedicate cu real profesionalism istoriei României și una dintrepoeziile celebre 
ale lui Păunescu: Bocet pentru ăl bătrân. Câteva impresii notabile în lucrare sunt demne de luat în seamă cu 
privire la liderii croați ai fostei Iugoslavii față de România. 
Una dintrepiesele grele pe care le abordează d-l general în lucrare este Sorin Ovidiu Vântu, pe care-l 
prezintă în toată splendoarea sa la paginile 585-586 într-un dialog celebru cu un celebru„Victor“. Cine e acest 
„faimos“Victor, deduceți dumneavoastră, după ce veți citi. Și francmasoneria este în vizorul acestui interviu, iar 
detaliile sunt interesante, de finețe am putea spune și veți constata că avem dreptate (p. 591).  
În ceea ce privește povestea cu ziariștii, veți descoperi și pe acest tărâm date foarte importante mai ales 
din vremea celebrului Băsescu, secondat, în unele situații, de Elena..., indispensabilădoar personajului în 
discuție.  
Una dintre remarcile și sublinierile foarte importante, în opinia noastră, ale domnului general Rogojan, se 
referă la autoritatea statului român, la modul în care este condus și mai ales de cine este condus, fapt care 
conferă unui stat adjectivele de slabsauputernic. Dacă statul român a fost slab sau puternic, aici factorul politic 
este determinant pentru că „... nu e vorba de statul slab. Aici e vorba de lipsa voinței politice și de 
complicitate...“(p. 665),iar faptele pot fi probateoricând, după cum veți citi și dvs. Și suntem de părere că 
factorul politic, așa cum se știe, de altfel, începând cu 22 decembrie 1989, n-a fost nici pe departe unul care a 
servit interesele statului român și națiunii române.  
Înainte de a încheia, trebuie să mai amintim că la loc de cinste, pe lângă Iliescu, se află Constantinescu 
Emil și Băsescu Traian. Dacă pe Iliescu îl prezintă cu multele lui fațete, în ceea ce-l privește pe Constantinescu, 
pe lângă privatizările haotice, profund antinaționaleși celebrul tratat cu Ucraina, iese în evidență incidentul 
deplasării la Lisabona, despre care veți citi, unde am surprins total serviciile secrete portugheze prin...prostie și 
etichete „democratice“. Cum, în ce fel și cine e vinovatul, veți vedea.  
Băsescu este un alt personaj celebru care s-a evidențiat nu doar prin hăhăitul bine cunoscut, prin 
închiderea spitalelorși îndemnările la cedarea suveranității naționale (!?), dând dovadă de un profund patriotism 
dedicat doar U.E.,ci și prin Afacerea Hayssam, descrisă, atât cât este necesar, pentru a fi înțeleasă mai ales de 
cei care n-au tangență cu lumea serviciilor secrete.  

Activitatea profesorului Aurel Rogojan, a profesionistului, la diverse nivele de comandă este și ea descrisă 
atât înainte de 1989, cât și după, iar acest aspect era imposibil de ocolit într-o lucrare nu doar istorică, ci mai 
ales memorialistică. Și aici, modul de prezentare a felului în care trebuie gestionată, învățată și aplicată în 
practică această meserie din cadrul serviciilor secrete, este dezvoltată foarte succint, dar rezultă cu prisosință că 
dintre cei ce au fost chemați, doar unii au fost cei care și-au însușit cu adevărat noțiunile și și-au servit cu 
adevărat Patria, Națiunea.   
Stimați cititori și iubitori ai istoriei reale, vă recomandăm cu căldură să vă procurați această lucrare de un 
deosebit interes istoric (dar și celelalte ale generalului și profesorului Aurel Rogojan), o lucrare unicat în 
istoriografia română, o lucrare la care se simte că s-a lucrat mult și cu foarte multă atenție, un document foarte 
bun pentru cei pasionați și pentru cercetători îndeosebi.  
Suntem datoridomnului general Aurel Rogojan să-i aducem sincere felicitări, pentru că le merită cu 
prisosință, atât pentru această lucrare de referință, cât și pentru precedentele cărți scrise de dânsul cu același 
curaj și profesionalism. Pentru mine, d-l general Aurel Rogojan este un român care și-a Servit Patriacu gândul, 
cu fapta și condeiul, iar pentru noi, cei de astăzi, care gândim și acționăm românește, este un exemplu de urmat, 
cum avem atâtea în istoria noastră fabuloasă și de neegalat.Patriotismul și dăruirea domniei sale sunt sentimente 
și atitudini din ce în ce mai rare în rândul noii generații și aceasta grație politicienilor noștri, unii dintre ei 
prezenți în lucrarea d-lui general Rogojan. 
Felicitări din toată inima și jurnalistului Dan Andronic care a intrat cu mult curaj și pricepere în acest 
dialog/interviu cu un truditor pe Altarul Patriei, un Părinte al Patriei, aflat mulți ani la vârful ierarhiei 
Serviciilor Secrete românești într-o epocă marcată de multe lumini și umbre. Nu oricine poate purta o asemenea 
discuție cu d-l general Aurel Rogojan. 
O felicitare aparte se cuvine să adresăm jurnalistului Ion Cristoiu pentru prefața lucrării, scrisă cu dibăcie, 
în stilul care l-a consacrat.Prefața propusă de d-l Ion Cristoiu reprezintă avangarda a ceea ce vine în următoarele 
720 de pagini. Și a venit...caun tzunami:mult, de calitate, peste așteptări și încă mai era loc destul... 
În final, felicităm editorul nu doar pentru curajul de a fi publicat lucrarea prezentată, dar și pentru 
condițiile grafice de excepție ale volumului.  
Carte frumoasă, cinste cui te-a scris! 
Să trăiți, domnule general Aurel Rogojan! Figura dvs., a domnului general Iulian Vlad și a domnului 
general Ștefan Gușă au fost așezate cu îndreptățire în Panteonul de Aur al Națiunii Române și s-au impregnat în 
ADN-ul nostru, al celor care iubim România, Națiunea română și Biserica ortodoxă strămoșească,necondiționat, 
cu frenezie, pentru că noi suntem ai Țării și nu Țara a noastră. Poate vor învăța și cei de sus, începând de la cel 
mai înalt fotoliu, și mai ales generațiile care vor veni după noi, cum trebuie slujită, apărată și predată mai 
departe România, românilor, și nu altora, întreagă, cât mai întreagă, independentă politic, economic și militar și 
cu toate bunurile ei. 

Dumnezeu să vă aibă în paza Sa, domnule general Rogojan! 
Amin! 
 
Adrian Gh. Iscru 
